**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email: syllogos@minedu.gov.gr** /www.sykyp.gr /Γρ. 044, τηλ. 210 3442057-58

Ανδρέα Παπανδρέου 37 Μαρούσι Τ.Κ. 15180

**Αρ. πρωτ. 76**

**Μαρούσι, 7-9-2023**

**Προς:**

**ΟΛΟΥΣ ΤΟΥΣ ΥΠΑΛΛΗΛΟΥΣ ΤΗΣ Κ.Υ. Υ.ΠΑΙ.Θ.Α.**

Συνάδελφοι,

Κατά τη χθεσινή συνεδρίαση του Διοικητικού Συμβουλίου του Συλλόγου μας, συζητήθηκε το θέμα της λειτουργίας του Παιδικού Σταθμού. Αρμόδιος υπηρεσιακός παράγοντας μάς ενημέρωσε ότι καταβάλλονται προσπάθειες ώστε να ξεκινήσει η λειτουργία του από τον επόμενο μήνα, σε συνεργασία με τον Δήμο Αμαρουσίου. Η σχετική συμφωνία βρίσκεται σε στάδιο επεξεργασίας.

**Αίτημα** του Συλλόγου μας παραμένει η **στελέχωση** του Παιδικού Σταθμού με το κατάλληλο **μόνιμο** προσωπικό και η **αναθεώρηση του σχετικού νομοθετικού πλαισίου** (ηλικιακό φάσμα νηπίων, θέματα προσωπικού), ώστε να καταστεί, στο εγγύς μέλλον, δυνατή η απρόσκοπτη και βέλτιστη δυνατή λειτουργία του, ως υπηρεσιακή μονάδα της Κ.Υ. του Υπουργείου.

**Επισημαίνουμε**, για ακόμη μια φορά, **την** **ανάγκη να λειτουργήσει**, το συντομότερο δυνατόν, ο Παιδικός Σταθμός, ώστε να καλυφθούν οι ανάγκες των συναδέλφων.

**Ζητούμε** να μας γνωστοποιηθεί η σχετική συμφωνία μόλις καταρτισθεί, ιδίως οι όροι που αφορούν τη **διάρκεια** **της** **συνεργασίας** με τον Δήμο Αμαρουσίου, το **ποσοστό** **συμμετοχής** του κάθε φορέα (ήτοι του Υπουργείου και του Δήμου) στον αριθμό των παιδιών που τελικά θα εγγραφούν στον Παιδικό Σταθμό, καθώς και η **τυχόν** **πρόβλεψη** «**τροφείων**».

Κατά την ίδια συνεδρίαση (6-9-2023), συζητήθηκε το θέμα της παρουσίας εντόμων (κατσαρίδων) σε γραφεία του πρώτου ορόφου, κατόπιν σχετικών παραπόνων από συναδέλφους.

**Απαιτούμε** την άμεση επίλυση του εν λόγω ζητήματος, καθώς και την **τήρηση των κανόνων υγιεινής** σε όλους τους χώρους του κτιρίου, αίτημα που απευθύναμε μετ’ επιτάσεως και στον Υπουργό κατά την πρόσφατη συνάντησή μας (λειτουργικές τουαλέτες, άμεση αποκατάσταση σχετικών βλαβών κλπ).

**Διαψεύδουμε** κατηγορηματικά την αναφορά που γίνεται στον Σύλλογό μας στην από 1-9-2023 σχετική ανακοίνωση της ΔΑΣ. Ο Σύλλογός μας συζήτησε - για πρώτη φορά - το θέμα στις 6-9-2023, επομένως δεν ήταν δυνατόν να έχει τοποθετηθεί νωρίτερα επ’ αυτού και πάντως, σε καμία περίπτωση, με τον τρόπο που αναφέρεται στην εν λόγω ανακοίνωση.

|  |  |
| --- | --- |
| Η ΠΡΟΕΔΡΟΣΕΙΡΗΝΗ ΜΑΝΙΟΥ | Η ΓΕΝΙΚΗ ΓΡΑΜΜΑΤΕΑΣΒΑΣΙΛΙΚΗ ΚΑΡΚΑΝΗ  |